1. ΝΟΜΟΣ ΑΡΞΖ΄ της 22 Μαρτ./22 Μαίου 1884 Περί αποκλειστικού δικαιώματος κατασκευής, εισαγωγής και πωλήσεως των παιγνιοχάρτων εις το Κράτος. Καταργήθηκε κατά το μέρος του που αφορά τη κατασκευή, εισαγωγή και διάθεση των παιγνιοχάρτων της δασμ. κλάσης 9704, από το άρθρ. 2 του Π.Δ. 604/1985 (ΦΕΚ Α΄ 215), (ανωτ. σελ. 372). 2. ΝΟΜΟΣ ΑΣИΣΤ΄ της 15/15 Νοεμ. 1885 Περί προσθηκών εις τους ν. ΑΡΞΣΤ΄ περί αποκλειστικού δικαιώματος εισαγωγής και πωλήσεως του πετρελαίου εις το Κράτος και ΑΡΞΖ΄ περί αποκλειστικού δικαιώματος κατασκευής, εισαγωγής και πωλήσεως παιγνιοχάρτων εις το Κράτος. Άρθρ.1.-Τας κατά το άρθρ. 6 του ν. ΑΡΞΣΤ΄ της 19 Μαίου 1884 ποινάς επιβάλλει ο αρμόδιος οικονομικός έφορος, κατά της αποφάσεως δ’ αυτού επιτρέπεται έφεσις εντός δέκα ημερών από της κοινοποιήσεως ενώπιον του κατά το (άρθρ. 7 του από 22 Ιουν. 1882 ΑΚΑ΄ νόμου συμβουλίου), όπερ αποφαίνεται αμετακλήτως. Αντί του άρθρ. 7 του ν. ΑΚΑ΄ της 22 Ιουν. 1882 ο ν. 1680/1919 εν άρθρ. 5 άλλως ερρύθμισε τα του αρμοδίου δια τας τοιαύτας εφέσεις συμβουλίου. Άρθρ.2.-Αντίγραφα των αθωωτικών αποφάσεων, των εκδιδομένων υπό των οικονομικών εφόρων επί παραβάσει των ν. ΑΡΞΣΤ και ΑΡΞΖ΄ , τοιχοκολλώνται εν τω γραφείω της οικονομικής εφορίας εντός πέντε ημερών, αφ’ ης εκδοθώσιν, υποβάλλονται δε εις το υπουργείον των Οικονομικών. Κατά των αποφάσεων τούτων επιτρέπεται έφεσις ενώπιον του κατά το προηγούμενον άρθρον συμβουλίου παρά παντός ιδιώτου ή αρχής εντός είκοσιν ημερών από της τοιχοκολλήσεως. Το αυτό συμβούλιον δύναται και εξ επαγγέλματος ν’ αναθεωρήση τας αθωωτικάς αποφάσεις και προς βλάβην του αθωωθέντος. Άρθρ.3.-Επί τη λαθραία εισαγωγή πετρελαίου ή παιγνιοχάρτων εις το Κράτος εφαρμόζονται και άπασαι αι εν ισχύϊ περί λαθρεμπορίων διατάξεις των κειμένων νόμων, προς υπολογισμόν δε της καταλογιστέας χρηματικής ποινής θεωρείται ως εισαγωγικόν τέλος δια μεν το πετρέλαιον (λεπτά 50) «δρχ. 20» κατ’ οκάν, δια δε τα παιγνιόχαρτα δραχμ. (δύο) «30» κατά δέσμην. Τα εντός « » ποσά τίθενται ως ωρίσθησαν εις αντικατάστασιν των εντός ( ) υπό του Ν.Δ. της 16/19 Απρ. 1923 περί τροποποιήσεως και συμπληρώσεως των ποινικών διατάξεων του ν. 1165 περί τελωνειακού κώδικος και των νόμων περί φορολογίας του καπνού και σιγαρόχαρτου κλπ. (τ.30). Άρθρ.4.-Απαγορεύεται από της ενάρξεως της ισχύος του παρόντος νόμου να τίθενται υπό διαμετακόμισιν πετρέλαιον και παιγνιόχαρτα. Άρθρ.5.-Τα περί διαθέσεως των κατασχομένων πετρελαίων και παιγνιοχάρτων κανονισθήσονται δια Β.Δ/τος. Άρθρ.6.-Ένεκα των εκτάκτων περιστάσεων επιτρέπεται να προστεθώσιν από της εν τη Εφημερίδι της Κυβερνήσεως δημοσιεύσεως του παρόντος νόμου δια Β.Δ/τος εις την συμφώνως προς το άρθρ. 3 του Ν. ΑΡΞΣΤ΄ οριζομένην τιμήν του πετρελαίου μέχρι λεπτών είκοσι κατ’ οκάν. Άρθρ.7.-Η ισχύς του παρόντος νόμου άρχεται από της εν τη Εφημερίδι της Κυβερνήσεως δημοσιεύσεώς του. Περί του τρόπου διαθέσεως των κατασχομένων παιγνιοχάρτων βλ. Β.Δ. 21/25 Φεβρ. 1885 (28.Ηε.1 α ). 